钦定古今图书集成/明伦汇编/氏族典/第236卷 > 张率
## 钦定古今图书集成/明伦汇编/氏族典/第236卷 > 张率

按《梁书张率传》：“率字士简，吴郡人。祖永，父瓌。率年十
二，能属文，常日限为诗一篇，稍进作赋颂，至年十六，
向二千许首。齐始安王萧遥光为扬州，召迎主簿，不
就。起家著作佐郎。建武三年，举秀才，除太子舍人。与
同郡陆倕幼相友狎，常同载诣左卫将军沈约，适任
昉在，约谓昉曰：‘此二子后进才秀皆南金也’。迁尚书”
殿中郎，出为西中郎南康王功曹史，以疾不就。久之，
除太子洗马。高祖霸府建，引为相国主簿。天监初，为
鄱阳王友，迁司徒谢朏掾直文德，待诏省敕，使抄乙
部书，又使撰妇人事二十馀条，勒成百卷，使工书人
缮写，以给后宫。率又为《待诏赋》奏之，甚见称赏，手敕

祖曰：“秘书丞，天下清官，东南胄望，未有为之者。今以
相处，足为卿誉。”其恩遇如此。四年，父忧去职。服阕后，
久之不仕。七年，敕召出除中权建安王中记室参军，
预长名问讯不限日。俄有敕直寿光省，治丙丁部书
抄。八年，晋安王戍石头，以率为云麾中记室。王迁南
兖州，转宣毅谘议参军，并兼记室。王还都，率除中书
侍郎。十三年，王为荆州，复以率为宣惠谘议，领江陵
令。府迁江州，以谘议领记室，出监豫章、临川郡。率在
府十年，恩礼甚笃。累迁招远将军、司徒右长史、扬州
别驾。率虽历居职务，未尝留心簿领，及为别驾奏事，
高祖览牒问之，并无对，但奉答云：“事在牒中。”高祖不
悦。俄迁太子家令，与中庶子陆倕、仆射刘孝绰对掌
东宫管记。迁黄门侍郎，出为新安太守。秩满还都，未
至，丁所生母忧。大通元年，服未阕，卒，时年五十三。子
长公嗣。